laion/Wikipedia-Exotic huggingface dataset:
Christina Bolsenast

Christina Bolsenast, ka Christina Tüürosest, õigeusu kirikus Tüürose püha suurmärter Kristiina oli kristlik märter, kes suri märterneitsina 11- või 12-aastaselt 3. sajandil. Õigeusu ja katoliku kirikus on tema mälestuspäev 24. juuli. Christina maeti Bolsenasse ja tema haua kohale ehitati kirik. Arheoloogilised kaevamised tema haua ja kiriku ümber on näidanud, et teda hakati austama juba alates 4. sajandist. Bolsena Santa Christina basiilika Santa Cristina Gela kirik Sitsiilias Lena Santa Christina kirik Astuurias Kristlikus ikonograafias on Christina tavalisim atribuut nool, mis läbistas tema südame ja tappis ta, kuid esineb ka tema martüüriumiga seotud veskikivi ja madu. Õigeusu ikoonidel on ta hoidmas käes rinna kohal väikest risti, mis näitab tema märtristaatust. 24 July: Santa Cristina of Bolsena (Christina of Tyre). - Italy Heritage "Autonoomse Eesti Apostlik-Õigeusu Kiriku ametlik liturgiline kalender-teatmik. Püha Sinodi liturgikakomisjon, 2021. - EAÕK 2020" (PDF). Originaali (PDF) arhiivikoopia seisuga 13. oktoober 2022. Vaadatud 24. detsembril 2021. Life of Saint Christina. - Basilica di S. Christina St. Christina. - Catholic Online The Basilica of Saint Christina. Info for Pilgrims. - Basilica di S. Christina Saint Christina of Bolsena. - Christian Iconography [1] St. Christina. - Catholic Online Martyr Christina of Tyre. - Orthodox Church in America Life of Saint Christina. - Basilica di S. Christina
GBIC

GBIC (GigaBit Interface Converter) on transiiver, mille abil teisendatakse elektrilisi signaale optiliseks ja optilisi elektrilisteks gigabitises arvutivõrgus (Gigabit Ethernet). GBIC on seade, mille abil saab arvutivõrku ühendada selliseid arvutivõrgu seadmeid nagu kohtvõrgu kommutaator (sild), jaotur, ruuter jne. GBIC on valmistatud saatmiseks ja vastuvõtmiseks serial-elektrilisi ja serial-optilisi signaale. GBIC-moodulid on käigult vahetatavad ning sisaldavad identifikaatorit ja süsteemiinfot, mida kohtvõrgu kommutaator saab kasutada võrguseadme parameetrite kindlakstegemiseks. Ruumi kokkuhoidmiseks saab kasutada niinimetatud mini-GBIC ehk SFP-transiivrit. SFP XFP Finisar GBIC data sheet
Lomma

Lomma on tiheasustusega paikkond Skåne läänis, Lomma valla keskus. 2005. aasta lõpu andmetel on asula pindala 420 hektarit ja elanike arv 8820. Statistical localities 2020 Statistical localities 2020
Päidla Mõisajärv

Mõisajärv (ka Päidla Mõisajärv, Päidla järv) on järv Valgamaal Päidla külas, suuruselt kolmas järv Päidla järvestikus. Järv asub Otepää kõrgustikul. Selle areng algas jääaja lõpul. Järv on neerja kujuga, kaldajoon on vähe liigestatud. Kaldad on lausad, enamjaolt liivased. Taimestik on keskmise liigirikkusega: umbes 17 liiki makrofüüte. Kalastikus domineerib latikas, kes introdutseeriti sinna kahel korral – 1877. ja 1882. aastal. Mõnevõrra vähem leidub ahvenat, särge, haugi, kiiska, roosärge, kokre, linaskit ja viidikat. Järve ääres asuvad enne 13. sajandit pärinevad kalmed. Kuulub Otepää looduspargi koosseisu. Mõisajärv keskkonnaportaalis Koovit, Risto-Pearu (8. jaanuar 2024). "Artiklisari Eestimaa linnused: Ugandi pealinn Otepää hävis rüüsteretkede tules". Imeline Ajalugu. Vaadatud 26. jaanuaril 2024.
Cornwall

Cornwall on krahvkond Edela-Inglismaal. Asub Cornwalli poolsaarel, mille läänepoolseim osa on Land's End ('maa lõpp'); lõunarannikul on Suurbritannia saare lõunapoolseim punkt Lizard point. Cornwalli põliselanikud olid korni keelt rääkivad keldid. Korni keel hääbus 18. sajandil, kuid seda on 20. sajandist alates taas kasutama hakatud. Suuremad linnad on Saint Austell, Penzance ja Truro. Cornwall on alates 1. aprillist 2009 tervikomavalitsus. Enne seda jagunes 7 omavalitsusüksuseks: Penwith Kerrier Carrick Restormel Caradon North Cornwall Isles of Scilly (tervikomavalitsus) Kagurannikurada (South West Coast Path) pikkusega umbes 630 miili http://www.cornwall.gov.uk/ http://www.southwestcoastpath.com/
Berthelsdorf

Berthelsdorf on asula Saksamaal Saksimaa liidumaal Görlitzi kreisis. Alates 2013. aastast kuulub Herrnhuti linna haldusalasse, enne seda oli Berthelsdorfi vallas.
Devoni krahvkond

Devon on krahvkond Edela-Inglismaal. Krahvkonna järgi on nime saanud devoni ajastu. Devon jaguneb 10 omavalitsusüksuseks: Exeter East Devon Mid Devon North Devon Torridge West Devon South Hams Teignbridge Plymouth (tervikomavalitsus) Torbay (tervikomavalitsus) http://ons.maps.arcgis.com/home/item.html?id=a79de233ad254a6d9f76298e666abb2b https://www.citypopulation.de/en/uk/admin/ http://www.devon.gov.uk/
Dürrhennersdorf

Dürrhennersdorf (ülemsorbi Suche Hendrichecy) on asula Saksamaal Saksimaa liidumaal Görlitzi kreisis Dürrhennersdorfi vallas.
Kristianstad

Kristianstad [kr'išanstad] (rootsi kõnekeeles ligikaudu [kr'išjansta]) on tiheasustusega paikkond Rootsis Skåne lääni kirdeosas, Kristianstadi valla keskus. 2010. aasta lõpu andmetel oli tiheasustusega paikkonna pindala 1 769 hektarit ja elanike arv 35 711. Västra Storgatan "Stora kronohuset" Stadshotell Raudteejaam Vana linnavärav Teater Heliga Trefaldighetskyrkan "Kvarnen" Statistical localities 2020 Statistical localities 2020
Propreetor

Propreetor oli Vana-Rooma magistraat, endine preetor provintsi eest vastutavates ülesannetes. Sarnaselt prokonsuliga käitus propreetor nii, nagu ta oleks olnud endine (pro) ametlik magistraat. Tal olid kõik preetori võimutäiused ja ta oli tegelikult nagu endine preetor, kelle valitsemisaeg lihtsalt pikenes (prorogatio). Vanim teadaolev propreetor tegutses 241 eKr. Propreetori staatus levis pärast Hannibali-vastast sõda. Pärast Sullat pidid kõik preetorid pärast ametiaja lõppu linnast lahkuma ja valitsema provintsis propreetoritena. Sellest ajast olid propreetorid sisuliselt Rooma provintside kubernerid. Keiser Augustus oli ametlikult paljude provintside kuberner. Neid valitses ta saadikute kaudu, keda kutsuti legatus Augusti pro praetore. Nad teenisid oma ametis tavaliselt 36 kuud.
Fredrikstadi vald

Fredrikstadi vald on vald Norras Østfoldi maakonnas. 1. jaanuaril 1838 sai Fredrikstadi linn vallaks, 1. jaanuaril 1964 ühendati see Glemmeni vallaga, 1. jaanuaril 1994 liideti sellega ka Borge, Onsøy, Kråkerøy ja Rolvsøy vald. 2019. aastani kuulus vald Østfoldi maakonda. Valla suurim asula on Fredrikstad, mis on kokku kasvanud Sarpsborgiga moodustades Fredrikstad/Sarpsborgi asula. Väiksemad asulad on Glosli 656 elanikuga, Alshus 1205, Øyenkilen 569, Slevik 1002 ja Lervik 2348 elanikuga (seisuga 1.1.2006). Saltnes asub osalt Fredrikstadi vallas, osalt Råde vallas, kokku 2033 elanikuga, millest 92 elab Fredrikstadi vallas. Arealstatistikk for Norge 07459: Alders- og kjønnsfordeling i kommuner, fylker og hele landets befolkning (K) 1986 - 2023
Ülejõe linnaosa

Ülejõe on Tartu linnaosa. Ülejõe on Pärnu linnaosa. Ülejõe Ülejõe tänav
Vaksali

Vaksali, linnaosa Tartus Vaksali, linnaosa Viljandis Vaksali, paik (varem küla) Viljandi maakonnas Mulgi vallas Vaksali (küla), on Raplas asuva Jaama linnajao varasem nimi Vaksali kauplus Vaksali park Vaksali puiestee Vaksali saun Vaksali tänav
Räätsma järv

Räätsma järv (ka Rääsma järv) asub Ida-Virumaal Alutaguse vallas. Järv asub Kurtna järvestiku lõunaosas. Kaldaäärne põhi on valdavalt liivane, sügavamal enamasti mudane. Taimestik on järves keskmise liigirohkusega, leidub üle 20 liigi makrofüüte. Kaladest leidub seal särge, hauge, roosärge, ahvenat, linaskit jt. Räätsma järv Eesti looduse infosüsteemis (vaadatud 8. veebruaril 2015)
Printsess Mary, Gloucesteri ja Edinburghi krahvinna

Printsess Mary, Gloucesteri ja Edinburghi krahvinna (25. aprill 1776 Buckinghami palee, London – 30. aprill 1857 Gloucester House, London) oli Briti kuningliku perekonna liige ja George III 11. laps (4. tütar). Printsess Mary isa oli valitsev Inglismaa kuningas George III ja ema kuninganna Charlotte. Mary lapsepõlv ja noorusaastad möödusid väga turvaliselt, enamasti koos vanemate ja õdede-vendadega. 1796. aastal, kui Madalmaade kuningapere oli Londonis eksiilis, armus 20-aastane Mary Madalmaade printsi Fredericki, kuid George III ei lubanud neil enne Mary vanemaid õdesid abielluda. Frederick suri 1799. aastal sõjaväes infektsiooni tagajärjel. 22. juulil 1816 abiellus Mary oma isa vennapoja, prints William Frederickiga. Laulatus toimus Saint Jamesi palee kabelis ning pulmapäeval andis Mary vend, prints-regent George William Frederickile kõnetlusvormeli Tema Kuninglik Kõrgus. Paar asus elama Bagshot Parki. Pärast William Fredericki surma kolis Mary White Lodge'i Richmond Parkis. Mary ja William Fredericki abielu oli lastetu. Printsess Mary suri 30. aprillil 1857 Gloucester House'is Londonis ning maeti 8. mail 1857 Saint George'i kabelisse Windsori lossis. Mary oli George III ja kuninganna Charlotte'i viimane elusolev laps. Ta suri 81-aastaselt. Tema Kuninglik Kõrgus printsess Mary (1776–1816) Tema Kuninglik Kõrgus Gloucesteri ja Edinburghi hertsoginna (1816–1857)  Printsess Mary, Gloucesteri ja Edinburghi krahvinna – pildid, videod ja helifailid Wikimedia Commonsis
Grey goo

Grey goo (inglise k 'hall plöga') on futuroloogide loodud piltlik väljend, kirjeldamaks hüpoteetilist maailmalõpu stsenaariumi, kus kontrolli alt väljunud nanotehnoloogilised masinad kasutavad iseend paljundades ära kogu kättesaadava aine, nii et tekib suuremate struktuurideta amorfne mass. Seda stsenaariumi on nimetatud ka ökofaagiaks ja nanokaustiks. Esimesena kasutas grey goo mõistet USA molekulaarnanotehnoloogia teadlane Eric Drexler 1986 ilmunud raamatus "Loomise masinad" ("Engines of Creation").
Li-Fraumeni sündroom

Li-Fraumeni sündroom on haruldane autosomaalse dominantse pärandumistüübiga sündroom, mille puhul kasvajad võivad areneda samal ajal erinevates elundites. Sündroomile on omane erinevate kasvajate tekkimine varases eas (enne 45. eluaastat). Sündroomi põhjustab kaasasündinud mutatsioon 17. kromosoomi p13.1 kromosoomipiirkonnas kasvaja-supressorgeen p53-s, mis normaalolukorras hoiab ära rakkude kontrollimatu kasvu.
Kasvaja supressorgeenid

Kasvajavastane geen (ka tuumorsupressorgeen) on geen, mis juhib oma produktide kaudu rakkude jagunemist. Neid kutsutakse ka antionkogeenideks, sest (vähemalt koekultuurides) suruvad nad alla onkogeenide talitlust ja takistavad kasvaja tekkimist eeskätt mitoosi pärssimise kaudu. Mutatsioonid kasvajavastastes geenides põhjustavad retsessiivsete alleelide tekke, mis homosügootses kombinatsioonis omakorda põhjustavad kasvajat. 1996. Meditsiinisõnastik. Tallinn, Medicina
Caroline Bonaparte

Caroline Bonaparte (Maria Annunziata Carolina; 25. märts 1782 Ajaccio, Korsika – 18. mai 1839 Firenze) oli Napoli ja Sitsiilia kuninganna, Murat' vürstinna, Bergi ja Kleve suurhertsoginna. Ta oli Napoleon I õde ja Joachim Murat' abikaasa. Caroline Bonaparte sündis Carlo Buonaparte'i ja Letizia Ramolino seitsmenda lapse ja kolmanda tütrena. Tal olid õed-vennad Joseph Bonaparte, Napoleon I, Lucien Bonaparte, Elisa Bonaparte, Louis Bonaparte, Pauline Bonaparte ja Jérôme Bonaparte. 1793. aastal Prantsuse revolutsiooni ajal kolis Caroline perega Prantsusmaale, kus ta armus Joachim Murat'sse, ühte oma venna kindralisse. Pulmad toimusid 20. jaanuaril 1800, kuigi Napoleon I ei tahtnud algul seda lubada, kuid tema naine Josephine muutis ta meelt. Prints Napoléon Achille Murat (1801–1847) Laetitia Josephine Murat (1802–1859) Prints Napoleon Lucien Charles Murat (16. mai 1803 – 10. aprill 1878) Louise Julie Murat (22. märts 1805–1889) Ambitsioonika ja võimunäljasena sai Caroline 15. märtsil 1806 Bergi ja Kleve suurhertsoginnaks ja 1. augustil 1808 Napoli ja Sitsiilia konsortkuningannaks. Kui ta vennal sündis poeg Napoleon, purunesid lootused, et Caroline'i poeg prints Napoléon Achille Murat võiks keisriks saada. Nii ühineski Caroline Naopleon I rivaali Klemens Wenzel von Metternichiga, kuid kui von Metternichi katsed Caroline'i poeg troonile saada luhtusid, loobuti sellest plaanist ja Caroline põgenes Austriasse. Caroline suri Firenzes. Üks Caroline'i otseseid sugulasi on Ameerika näitleja Rene Auberjonois (sünd. 1940).
Tsithelubani

Tsithelubani on kahe küla nimi Gruusias: Tsithelubani – Šida Kharthli piirkonnas Gori rajoonis Tsithelubani – Khvemo Kharthli piirkonnas Gardabani rajoonis Thbilisi veehoidlast kirdes
Tsithelubani (Šida Kharthli)

Tsithelubani on küla Gruusias Šida Kharthli piirkonnas Gori rajoonis. 6. augustil 2007 heideti sinna väidetavalt Venemaa õhujõudude lennukilt rakett, mis ei plahvatanud. "მოსახლეობის საყოველთაო აღწერა 2014". საქართველოს სტატისტიკის ეროვნული სამსახური. November 2014. Vaadatud 26.07.2016. "Eesti ekspert: Gruusias leitud raketi tulistas Vene lennuk" ERR uudised, 22.08.2007
Tsithelubani (Khvemo Kharthli)

Tsithelubani on küla Gruusias Khvemo Kharthli piirkonnas Gardabani rajoonis.
Bayjī

Bayjī on linn Iraagis Şalāḩ ad-Dīni kubernerkonnas.
Saint Lawrence'i jõgi

Saint Lawrence on jõgi Põhja-Ameerikas. Ta lähtub Ontario järvest. Lähte lähedal voolab ta aeglaselt Ameerika Ühendriikide ja Kanada piiril ja sisaldab muuhulgas nõndanimetatud Tuhande saare maad. Keskjooksul vahelduvad kärestikud järvetaoliste laienditega. Madalaim kärestik on Lachine kärestik Hochelaga saarestikus, kus suubub suurim vasak lisajõgi Ottawa. Allpool voolab Saint Lawrence aeglaselt. Trois Rivières'i linnast allpool mõjutavad looded jõge üha enam. Québecist allpool jõgi laieneb - jõe suudmes asuv estuaar (400 km pikk ja kuni 50 km lai) läheb järkjärguliselt üle Saint Lawrence'i laheks. Jõe pikkus on 1200 km, jõgikonna pindala 1,3 miljonit km². Veetase kõigub aasta jooksul vähe, keskmine vooluhulk on 6700 m³/s. Tadoussaci küla juures suubub sellesse Saguenay jõgi. Hochelaga saarestik Ontario järv  Saint Lawrence'i jõgi – pildid, videod ja helifailid Wikimedia Commonsis
Omarišara

Omarišara on küla Gruusias Abhaasia Khvemo Ažara rajoonis Gruusia keskvalitsuse kontrolli all oleval alal Kodori orus.
Lapsetoetus

Lapsetoetus on riiklike peretoetuste seaduse järgi igakuine peretoetus, mida Eesti riik maksab igale lapsele sündimisest kuni 16-aastaseks saamiseni, õppimise korral kuni 19-aastaseks saamiseni. 2008. aastal oli lapsetoetuse suurus pere esimese ja teise lapse kohta 300 krooni kuus, pere kolmanda ja iga järgmise lapse kohta 900 krooni kuus. 2014. aastal on lapsetoetuse suurus pere esimese ja teise lapse kohta 19,18 eurot kuus ning kolmanda ja iga järgmise lapse kohta 76,72 eurot kuus. 2017. aastast on lapsetoetus pere esimese ja teise lapse kohta on 50 eurot, kolmanda ja iga järgmise lapse kohta aga 100 eurot. Perehüvitiste seadus. Vastu võetud 15.06.2016, redaktsioon jõustus 01.01.2017. Riigi Teataja.
Helivältus

Helivältus ehk noodivältus ehk noodipikkus (inglise keeles Note value, saksa keeles Notenwert) on muusikas heli või vaikuse suhteline kestus. Helivältust kirjeldatakse mõõtühikuks oleva helivältuse korrutise või jagatisena. Helivältust tähistatab noodikirjas vastav noodikirja märk. Heli puudumise ehk vaikuse suhtelist kestust ehk pausivältust tähistab muusika noodikirjas pausimärk. Helivältuse pikendamiseks kasutatakse noodikirjas noodi- või pausimärgi järel punkti, noote ühendavat pidekaart ning noodi- või pausimärgi kohale või alla kirjutatud fermaati. Helivältus on üks muusikalisi parameetreid. Ühikvältuse võib jaotada mistahes naturaalarvulise jaotussuhte alusel võrdseteks osadeks. Ühikvältuse jaotamise põhilisteks tüüpideks on kvadraatne ja mittekvadraatne jaotus. Kvadraatse jaotuse ehk vältuste tavajaotuse[viide?] korral on helivältused suhtes nagu sama algarvulise astme aluse, kuid erineva astendajaga arvude pöördväärtused. Lääne muusika noodikirja aluseks on kahe astmete pöördväärtuste suhted: näiteks 1 tervenoot = 2 poolnooti = 4 veerandnooti = 8 kaheksandiknooti jne.
Juusa järv

Juusa järv (ka Kuningajärv, Kuninga järv) asub Otepää vallas Sihva külas Otepää kõrgustikul. Järv meenutab kolmnurka. Selle kaldad on lausad, mõnel pool esineb madalat järsakut. Taimestik on liikide poolest keskmine, esineb umbes 15 liiki makrofüüte. Kaladest domineerib latikas, mõnevõrra vähem on koha, hauge, ahvenat, vähem kiiska, roosärge, särge, linaskit, mudamaimu ja hinku. Väike-Juusa järv Eesti järvede loend
Indrek Zelinski

Indrek Zelinski (sündinud 13. novembril 1974 Pärnus) on eesti endine jalgpallitreener ja jalgpallur (ründaja). Zelinski mängis viimati FC Levadias. Suvel 2009 teatas ta, et lõpetab hooaja lõpus mängijakarjääri. Varem on ta mänginud klubides Pärnu Tervis, FC Flora, FC Lahti, AaB Aalborg, Landskrona BoIS ja BK Frem. Oma koondisedebüüdi tegi Zelinski 7. mail 1994 sõpruskohtumises USA jalgpallikoondise vastu. 70. minutil vahetas ta välja Marek Lemsalu. Eesti kaotas mängu 4:0. Mängu päeval oli Zelinski 19-aastane. Lisaks temale tegi samas mängus debüüdi Toomas Krõm. Esimese koondisevärava lõi 13. novembril 1996 sõpruskohtumises Andorrale (6:1). Novembris 1996 lõi sõprusmängus Indoneesiaga kolm väravat. Kokku pidas ta koondises 103 kohtumist ja lõi 27 väravat. Rohkem väravaid on löönud ainult Andres Oper. 2011. aastal juhendas Zelinski klubi FC Levadia III. 2011. aasta detsembrist asus Indrek Zelinski tööle kui Marko Kristali abitreener FC Levadia Meistriliiga meeskonna juures. 2016. aasta 1. detsembrist oli Zelinski Eesti naiste jalgpallikoondise peatreener. 2017. aasta 5. novembril alustas Indrek Zelinski tööd Pärnu JK Vapruse peatreenerina, sõlmides klubiga kolmeaastase töölepingu. Leping lõpetati aga juba 2018. aasta lõpus, et Zelinski saaks uuest aastast alustada tööd Soome esiliigaklubi Kotka TP abitreenerina. Kotka TP-ga lõpetati leping 2020. aasta mais vastastikusel kokkuleppel. Meistriliiga Eesti meister 1993/94, 1997/98, 1998, 2006, 2007, 2008 Karikavõistlused Eesti karika võitja 1998, 2005, 2007 Eesti jalgpallikoondis Hõbepalli võitja 2000, 2003, 2007 Aasta parim jalgpallur 2001 Eesti Jalgpalli Liidu hõbemärk 2004 Meistriliiga FC Levadia parim väravakütt 2005 Soccernet.ee lugejate poolt parimaks ründajaks hääletatud 2007 Eesti jalgpallikoondislaste loend Zelinski teatas Jalkas, et lõpetab karjääri 5. august 2009 Indrek Zelinski asus neljanda liiga meeskonna treeneriks ERR Sport, 28. veebruar 2011 "Naiste jalgpallikoondise peatreeneriks saab Indrek Zelinski". Originaali arhiivikoopia seisuga 2. oktoober 2016. Vaadatud 2. oktoobril 2016. Indrek Zelinski läheb Soome teise liiga meeskonda treenima Pärnu Postimees, 8. november 2018 Indrek Zelinski ja KTP teed läksid lahku Soccernet.ee, 28. mai 2020 Tutvustusleht FC Levadia kodulehel Biograafia ESBL-is Indrek Zelinski treenerikarjäär transfermarkti lehel
Somerset

Somerset on tseremoniaalkrahvkond Edela-Inglismaal. Somerset jaguneb kolmeks tervikomavalitsuseks: Somerset North Somerset Bath and North East Somerset Aastatel 1974–2019 jagunes hilisema Somerseti tervikomavalitsuse ala viieks ringkonnaks: South Somerset, Taunton Deane, West Somerset, Sedgemoor ja Mendip. https://www.citypopulation.de/en/uk/admin/ Krahvkonna koduleht
Langevoja juga

Langevoja juga ehk Langevoja joastik ehk Langevoja kaskaad ehk Sorro kosk on juga Ida-Viru maakonnas Sillamäe edelaosas Langevojal. Sõtke jõe vasak lisajõgi lõikab siin paeplatood ja voolab 10 meetri laiuse ja 20 meetri sügavusega kanjonis. Juga koosneb kahest astangust kõrgustega 1,5 ja 4 meetrit. Langevoja juga on Eesti loodusmälestis. Juga ja selle orgu kaitstakse aastast 1959 (Langevoja joa kaitseala). Eesti jugade loend Sissekanne Eesti looduse infosüsteemis (vaadatud 09.04.2013)
Lineaarvõrrand

Lineaarvõrrand ehk esimese astme võrrand on elementaaralgebras võrrand, mis saadakse kahe lineaarfunktsiooni võrrutamisel, näiteks 3x + y – 5 = –7x +4y + 3 2x – 3y + 1 = 3 x + 2y + 1 = 2x –4x – 3 = x + 1 6x + y – z + 1 = 3x + z Lineaarvõrrandis on kummalgi poolel polünoomid, milles kõik tundmatud on kas astmes 1 või astmes 0, kusjuures vähemalt üks tundmatu esineb astmes 1. Lineaarvõrrandis ei tohi muuhulgas sisaldada tundmatute astmeid (välja arvatud esimene aste) ja omavahelisi korrutisi, näiteks ei tohi seal sisalduda liiget kujuga x2. Järgmised võrrandid ei ole lineaarvõrrandid: 2x – x = 3 x2 – x – 1 = 2x sin x – 2x – 1 = 2 |x| – 1 = 0 2x – 3y2 + 1 = 3 Võib rääkida ka võrrandi lineaarsusest teatud tundmatute suhtes: see tähendab, et need tundmatut esinevad võrrandis astmes 1. Näiteks võrrand 2x – 3y2 + 1 = 3 on lineaarne tundmatu x suhtes, kuid ei ole lineaarne tundmatu y suhtes. Lihtne lineaarvõrrand on näiteks y = 3x. Selle võrrandi graafik on sirge. Sellest tulenebki lineaarvõrrandi nimetus. Mis tahes lineaarvõrrandit tundmatutega (muutujatega) x ja y saab viia kujule y = ax + b konstantidega a ja b või siis kujule x = c või 0 = 0. Viimased kaks kuju vastavad erandjuhtudele, kus funktsiooni graafik on vertikaalne y-teljega paralleelne sirge või hõlmab kogu tasandi. Muutujaid võib olla ka üle kahe. Kui võrrandeid on korraga mitu (moodustavad võrrandisüsteemi), siis on tegemist lineaarvõrrandite süsteemiga. Ülaltoodud näites (kuid mitte mainitud erandjuhtudel) on muutuja y muutuja x funktsioon ning selle funktsiooni graafik on võrrandi graafik. Rakendustes esinevad sageli võrrandid kujul y = f(x), kus funktsioonil f on järgmised omadused: f(x+y) = f(x)+f(y); f(ax) = af(x), kus a on skalaar. Neid omadusi rahuldavat funktsiooni nimetatakse lineaarfunktsiooniks või lineaarseks operaatoriks. Ülaltoodud omaduste (lineaarsuse) tõttu saab seda laadi lineaarvõrrandi lahendeid üldjuhul esitada sama võrrandi lahendite lineaarfunktsioonina. See teeb lineaarvõrrandite lahendamise ja käsitlemise eriti lihtsaks. Lineaarvõrrandid esinevad rakendusmatemaatikas väga sageli. Nad võivad tekkida paljude nähtuste modelleerimisel, kuid eriline tähtsus on neil mittelineaarsete võrrandite lahendamisel: neid saab lähendada lineaarvõrranditega. Lineaarvõrrandite süsteem Sirge Ruutvõrrand, Kuupvõrrand, Neljanda astme võrrand, Viienda astme võrrand Lineaarvõrratus Lineaarne diferentsiaalvõrrand
Biitpiraadid

"Biitpiraadid" on 2006. aastal ilmunud kogumik Eesti 1960. ja 1970. aastate rokkansamblite loominguga. Selle on produtseerinud Rampade Org. Optimistid "La la la laul" Omega "Kõik uueks saab" Omega "Suddenly You Love Me" Vello Salumets ja Jaak Joala "Kui sind ma leidsin" Kogudus "Ära süüdista saatust" Andromeeda "Eemale linnakärast" Optimistid "Boogie" Kristallid "Kui ainult kord" Kristallid "Küll olid päeval pikad rajad" Credo "Surmast tugevam" Omega "Kaarik" Toomapojad "Jalgrattal sõidan" Peoleo "Vana auto" Mikronid "Beat" Kristallid "Sipelgad" Andromeeda "Vesiviiul" Mikronid "Sügis" Andromeeda "Langeb lund" Toonika "Adjeu Sholi Condier" Lüürikud "Lahkumise tund" Omega "No Milk Today" Virmalised "Paljasjalgne munk" Ivo Linna "Hei Liis" Omega "Närvid läbi" "Biitpiraadid" andmebaasis MusicBrainz (inglise keeles)
Järise järv

Järise järv asub Saare maakonnas Saaremaa vallas Järise külas. Järv asub Lääne-Saaremaa kõrgustiku jalamil. Järve idaosas taimestik praktiliselt puudub, lõuna- ja lääneosas on see liikide hulga poolest keskmine (14 liiki makrofüüte). Kaladest domineerivad särg ja ahven, vähem leidub haugi ja lutsu. Püütud on ka kokre. Järise järv keskkonnaportaalis
Biitpiraadid 2

"Biitpiraadid 2" on Rampade Oru 2007. aastal välja antud kogumikalbum Eesti 1960. ja 1970. aastate rokkansamblite loominguga, kogumiku "Biit piraadid" teine osa. Muude laulude hulgas sisaldab see 10 lugu Eesti (väidetavalt terve Nõukogude Liidu) esimeselt rokkfestivalilt. Üritus toimus kinos Kosmos 28. aprillil 1968 ja seal esinesid ansamblid Mikronid, Kristallid, Poissmehed, Poppojad, Langevad Tähed ja Virmalised. Mikronid "Väike Peeter" Kogudus "Ühiselamu" Lüürikud "Instrumentaal" (Märt Kõrgema juhatusel) Kristallid "Ma teen, mida võin" Omega "Fire" Omega "Dark Eyes" Omega "Paint It Black" Mikronid "I'm a King Bee" Optimistid "Jaan läheb jaanitulele" Kristallid "Kas sa kuuled" Kristallid "See kurvaks teeb" Poppojad "Fever" Poppojad "Kiigelaul" Poppojad "For My Women" Poissmehed "Cuore matto" Virmalised "I Can't Let Go" Virmalised "Friday on My Mind" Virmalised "Walking on the Beach" Virmalised "You Were on My Mind Girl" Müstikud "Nimetu sõbratar" Korallid "Heart of Stone" Korallid "Mul on kahju" Virmalised "Minge magama" Omega "Troika" "Biitpiraadid 2: Kitarristide röövretk" andmebaasis MusicBrainz (inglise keeles)